Diari Oficial de la Generalitat Valenciana


Sumari del DOGV 4169, del 16-01-2002 (2001/12057)

RESOLUCIÓ de 29 de novembre de 2001, del director general d'Urbanisme i Ordenació Territorial, per la qual s'esmenen les deficiències de l'Acord de la Comissió Territorial d'Urbanisme de València de 4 d'octubre de 2001, i s'aprova definitivament l'homologació del sòl urbanitzable industrial de Benifairó de les Valls.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12009


Data del document
:   29-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benifairó de les Valls
    * pla d'urbanisme

RESOLUCIÓ de 29 de novembre de 2001, del director general d'Urbanisme i Ordenació Territorial, per la qual s'esmenen les deficiències de l'Acord de la Comissió Territorial d'Urbanisme de València de 4 d'octubre de 2001, i s'aprova definitivament l'homologació del sòl urbanitzable industrial de Benifairó de les Valls. [2001/12399]
  
Atés que s'han esmenat les deficiències a què es refereix l'Acord de la Comissió Territorial d'Urbanisme de 4 d'octubre de 2001, relatiu a l'homologació del sòl urbanitzable industrial de Benifairó de les Valls, i de conformitat amb el que ordena la resolució del director general d'Urbanisme i Ordenació Territorial de 29 de novembre del 2001, per la qual es declara definitivament aprovada la dita homologació, es procedeix a la publicació del citat acord:
  
?La Comissió Territorial d'Urbanisme de València, en sessió de 4 d'octubre de 2001, va adoptar l'acord següent:
  
Vist l'expedient remés per l'Ajuntament de Benifairó de les Valls, referit a l'homologació declarativa del sòl urbanitzable industrial de les normes subsidiàries de planejament municipal de la població, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant Acord del ple de l'Ajuntament en sessió de 9 d'abril del 2001. Una vegada transcorregut el corresponent període d'exposició publica (notificat per anunci en el DOGV de 8 de maig de 2001, i en el diari Levante de 9 de maig del 2001), sense haver presentat cap al·legació, es va aprovar provisionalment pel ple de la corporació local el 21 de juny de 2001.
  
Segon. El projecte d'homologació consta de memòria i plans .
  
Tercer. L'objecte del projecte és l'homologació de l'únic sector classificat com a urbanitzable industrial en les normes subsidiàries de planejament de la població.
  
Quart. Durant la tramitació de l'expedient s'ha sol·licitat informe als organismes següents: Direcció General Obres Públiques (Divisió de Carreteres) de la COPUT, Servei de Vies i Obres de la Diputació de València.
  
Cinqué. Benifairó de les Valls disposa de normes subsidiàries de planejament municipal, aprovades definitivament per la Comissió Territorial d'Urbanisme de València en sessió de 28 de juny de 1995.
  
Sisé. La Comissió Informativa de la Comissió Territorial d'Urbanisme de València, en sessió de 28 de setembre de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en el punt III de la Instrucció de Planejament 1/1996, sobre Homologació de Plans d'Urbanisme a la citada llei.
  
Segon. La documentació està incompleta a l'efecte del compliment del que preceptuen els articles 27 i 28 de la Llei Reguladora de l'Activitat Urbanística i en la Instrucció de Planejament 1/1996, sobre Homologació de Plans d'Urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, segons el que s'ha desenvolupat en el fonament quart i cinqué.
  
Tercer. En concret segons la documentació, es tracta d'una homologació declarativa, ja que no introdueix modificacions respecte de les determinacions ?de concepte- del planejament general, aspecte aquest que no queda prou justificat, com després s'explica.
  
D'altra banda, l'homologació es tramita amb independència i antelació respecte a l'instrument de planejament de desenvolupament del sector ?en aquest cas Pla Parcial- i es permet, des que es declare l'homologació del sector, desenvolupar el planejament amb l'aprovació definitiva municipal i, fins i tot, s'inclouen les modificacions de l'ordenació detallada.
  
Quart. El primer seria comprovar les determinacions corresponents al sector que les normes subsidiàries estableixen.
  
En aquest sentit, segons estableix l'apartat I.4 de la Instrucció de Planejament 1/1996, sobre Homologació de Plans d'Urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, són fonamentals dos aspectes:
  
- Comprovar si el planejament general ha delimitat els sectors que s'han de desenvolupar per part dels plans parcials en el sòl urbanitzable.
  
- Comprovar si el planejament general té definida la xarxa primària de dotacions públiques (parcs públics, equipaments i infraestructures viàries).
  
El primer d'aquests aspectes s'estableix en les normes urbanístiques, concretament en l'apartat 2.2, on diu que s'estableixen polígons com a àmbits mínims sobre els quals es desenvoluparan els plans parcials.
  
Posteriorment, en l'apartat 4.2 s'estableix concretament que un pla parcial inclourà la totalitat del sector urbanitzable d'ús industrial. Així mateix, en les prescripcions estableix per al sector un coeficient d'edificabilitat bruta d'1,5 m²/m², una parcel·la mínima de 200 m², els usos permesos (tota classe d'indústries dins dels límits establits en el Reglament d'Activitats Molestes, Perilloses, Insalubres i Nocives, els comerços relacionats directament amb aquestes indústries i els habitatges destinats per a seguretat de les indústries amb compliment d'una sèrie de condicions).
  
També diu que en delimitar els sectors es determinarà la part proporcional de sòl de sistemes generals, que absorbeix cada sector, i es garanteix el funcionament autònom de tots els serveis d'infraestructura o la seua connexió amb els generals de la població.
  
D'altra banda, s'estableixen en l'apartat 3.2 de les NNUU les àrees de repartiment delimitades en el sòl urbanitzable, i es concreta una àrea coincident amb el sector industrial a qual se li concedeix un aprofitament tipus de 0,6 m²t/m²s.
  
El segon dels aspectes citats, la definició de la xarxa primària apareix en els epígrafs següents:
  
- En la memòria justificativa de les NNSS, en les pàgines 12 i 13 s'estableixen els sistemes generals següents:
  
- Xarxa viària: ronda perimetral que uneix el camí de Quart amb el camí de Quartell i que es prolonga cap al sud fins a connectar amb la ronda de la població de Faura.
  
- Espais lliures i parcs públics: el parc públic l'Ermita.
  
- Equipament: esportiu en sòl urbanitzable al costat del sector industrial.
  
Cinqué. En el document presentat es delimita el sector coincidint amb el sector urbanitzable industrial, es defineixen els elements de la xarxa primària d'infraestructures i dotacions que són:
  
- La carretera nova de Benifairó a Quart.
  
- El camí vell de Quart o del Pla de l'Era.
  
- La xarxa primària de distribució d'aigua potable.
  
- La xarxa primària de col·lectors de sanejament.
  
Com s'observa aquests elements de la xarxa primària no coincideixen amb els establits per les normes subsidiàries i, a més, afecten a dotacions que es desenvolupen fora de l'àmbit estricte del sector.
  
D'altra banda, l'homologació estableix les següents condicions d'edificació per al sector:
  
- Índex d'edificabilitat bruta de 0,80 m²t/m²s.
  
- Un aprofitament tipus de 0,76 m²t/m²s, que utilitza la mateixa àrea de repartiment, encara que diu que es descompten les traces actuals de les carreteres públiques, sense donar major justificació.
  
- Usos permesos: les indústries amb els límits establits en el Reglament d'Activitats Molestes, Insalubres, Nocives i Perilloses i els complementaris que especifique el Pla Parcial.
  
S'observa que tant l'índex d'edificabilitat bruta com l'aprofitament tipus sobre l'àrea de repartiment no coincideixen amb allò que s'ha establit en les normes subsidiàries de planejament, encara que s'entén favorable el que s'haja disminuït l'edificabilitat, no queda prou justificat l'augment de l'aprofitament tipus en el sector, i s'haurà d'aclarir si els sistemes generals perimetrals al sector s'han inclòs en la delimitació o no i en aqueix cas si han sigut tinguts en compte en el càlcul de l'aprofitament tipus.
  
Sisé. Per tot el que s'ha exposat anteriorment s'entén que aquesta homologació no pot considerar-se merament declarativa ja que complementa les determinacions que sobre la xarxa primària de dotacions públiques el planejament general vigent estableix i modifica paràmetres urbanístics estructurals respecte del sector com són l'índex d'adificabilitat bruta i l'aprofitament tipus sense una justificació convenient.
  
Així mateix, amb data 24 de setembre de 2001 es rep l'informe de la Divisió de Carreteres de la Conselleria d'Obres Públiques, on s'indica que l'ordenació detallada del sector haurà de respectar la zona de protecció de 18 metres en la carretera de Benifairó a Quart, i no es podrà en aquesta, activitats, usos o construccions que siguen incompatibles amb la seguretat vial.
  
Seté
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre el dictamen de resolució sobre l'aprovació definitiva de les homologacions i els plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 4 d'octubre de 2001, acorda supeditar l'aprovació de l'homologació del sòl urbanitzable industrial de les Normes Subsidiàries de Benifairó de les Valls, mentre no es procedisca a justificar convenientment el càlcul de l'aprofitament tipus, així com a presentar el pla referit en l'article 28.1.C de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Una vegada esmenats els dits aspectes per l'Ajuntament de Benifairó de les Valls, procedirà que aquest done compte d'això al president d'aquesta comissió qui queda facultat a l'empara del Decret 137/1990 de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat de nou acord d'aquesta comissió a la qual haurà d'informar posteriorment del que s'ha actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de rebut de la present notificació.
  
Tot això sense perjudici que es puga exercitar qualsevol altre recurs que s'estime oportú.-
  
Amb data 23 de novembre de 2001, els Serveis Tècnics del Servei Territorial d'Urbanisme i Ordenació Territorial examina la documentació presentada per l'Ajuntament de Benifairó de les Valls el 22 de novembre del 2001 i informa favorablement sobre aquesta, i es considera complit l'Acord de la Comissió Territorial d'Urbanisme de València de data 4 d'octubre de 2001.
  
Vista la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament l'homologació del sòl urbanitzable industrial de Benifairó de les Valls.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la present publicació.
  
Tot això sense perjudici que es puga exercitar qualsevol altre recurs que s'estime oportú.